Ensimmäinen maailmansota syttyi vuonna 1914. Manning ilmoittautui palvelukseen vuonna 1915 ja hänen joukko-osastokseen tuli Shropshiren kevyt jalkaväki. Peruskoulutusviikkojen jälkeen hän joutui upseerikouluun Oxfordiin, mutta koulutus keskeytyi, kun hänet erotettiin juopottelun takia kesällä 1916. Elokuussa joukko-osasto siirtyi Ranskaan, missä se osallistui Sommen taistelun loppuvaiheisiin. Taistelu oli ollut pelkkää teurastusta, britit menettivät 60 000 miestä kaatuneina ja haavoittuneina heti hyökkäyksen ensimmäisenä päivänä 1. heinäkuuta 1916.